cyanic-selkie/wikianc huggingface dataset:
Nikos Kazantzakis
Litterært arbeid
Kristus-figuren var allestedsnærværende i tankene hans, fra ungdommen til hans siste år. Jesus i Den siste fristelse deler Kazantzakis' smertefulle metafysiske og eksistensielle lidelser, søker svar på de samme nagende spørsmål, og er ofte slitt mellom sin pliktfølelse og store oppgave på den ene siden, og hans menneskelige behov for å nyte livet, å elske og bli elsket, å få en familie. Hans Kristus er en tragisk figur som mot slutten ofrer sine egne menneskelige håp og drømmer for en større sak; ikke en ufeilbarlig, distansert guddom, men snarere et følelsesmenneske som har blitt tildelt en stor oppgave som han ikke helt forstår, som han til slutt må ofre sitt liv for å oppfylle. Han er plaget av tvil, frykt og skyldfølelser, en ekte menneskesønn.
Mange greske religiøse konservative fordømte verket. Han svarte: «Dere ga meg en forbannelse, hellige fedre, jeg gir dere en velsignelse: måtte deres samvittighet være så ren som min, og måtte dere være så moralske og religiøse som meg.» Den greske ortodokse kirken ekskommuniserte ham i 1955.
Den siste fristelse ble av Vatikanet plassert på Index Librorum Prohibitorum, den katolske kirkes liste over forbudte bøker. Kazantzakis reagerte ved å sende et telegram til Vatikanet der han siterte den kristne forfatteren Tertullian: Ad tuum, Domine, tribunal appello (Jeg legger min appell for dine føtter, Herre). Mange kinoer nektet å vise Martin Scorseses filmversjon The Last Temptation of Christ (1988).
Vennskapet med Zorbás
I Fortell, Zorbas, fortell forteller Kazantzakis om vennskapet med Giorgos Zorbás som han i romanen gav fornavnet Alexis. I boken møtes de to på en havnekneipe i Pireus og drar sammen til Kreta for å drive en gruve. I virkeligheten møttes de to i munkerepublikken Athos på Chalkidiki i 1915, da Kazantzakis forhandlet med munkene der om tømmer fra skogen deres. Zorbás (1869–1942) var blitt enkemann i 1909, og deltok etterpå i den gresk-tyrkiske krigen 1919-1922. Krigshandlinger han hadde vært involvert i, fikk ham til å følge i sin fars fotspor og gå i kloster. Der møtte han den seksten år yngre, nyutdannede juristen Kazantzakis, som sammen med noen partnere hadde sikret seg rettighetene til en brunkullgruve ved småbyen Stoupa på Peloponnes. Den erfarne gruvearbeideren Zorbás sa ja til å drive gruven, og dro til Stoupa med fem av barna sine. Hans eldste datter, Andronikí, passet sine yngre søsken og huset for Kazantzakis.
Grunnkretser i Lindås kommune
Grunnkretser i Lindås kommune er delområder og grunnkretser som seksjonerer Lindås kommune, Hordaland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Nikos Kazantzakis
Vennskapet med Zorbás
Zorbás etterlot familien sin hos venner i Messenia, og dro sammen med Kazantzakis rundt i Russland, Trakia og greske Makedonia for å overvåke utplasseringen av flyktningene. Han fant også tid til annet, og da Andronikí oppsøkte faren sin i Athen etter hans hjemkomst, var han flau for å møte henne ettersom han hadde med seg hjem sine tre kvinnelige russiske samboere. Datteren kjente sin far for godt til annet enn å more seg. Senere dro Zorbás til Serbia, og på 30-tallet skal han ha gjort det godt i en gruve ved Skopje; men under andre verdenskrig ble gruven til hans store forargelse konfiskert av tyskerne. Han så aldri Kazantzakis igjen, men de to brevvekslet livet ut. På sitt dødsleie dikterte den 73-årige Zorbás et brev til Kazantzakis: «Hvis det skulle komme en prest og ville omvende meg og gi meg den siste olje, så be ham forsvinne – la ham forbanne meg! Jeg har gjort ett og annet i løpet av livet, likevel rakk jeg så lite. Folk som meg burde leve i tusen år. God natt!»
Gerhard Stoltz (f. 1948)
Gerhard Stoltz (født 25. april 1948 i Bergen) er en norsk billedkunstner, illustratør og forfatter. Han har utgitt en rekke egne bøker, bl.a. illustrerte diktsamlinger og billedbøker for barn, og tegnet til flere av Einar Øklands bøker. Stoltz har ellers deltatt på en stor mengde utstillinger og hatt utsmykningsoppdrag, særlig i Bergen.
Nikos Kazantzakis
Vennskapet med Zorbás
Da Kazantzakis lå på sitt eget dødsleie fikk han et brev fra Andreas, eldste sønn til Zorbás, som var oberst i den greske hæren og følte seg sjikanert av forfatteren: «Faren vår var ikke den omflakkende fyllefanten, den gale vagabonden, den gambleren De har skildret ham som. Herved spør jeg Dem: Hvordan har De tenkt å gjenopprette vår families ære?» I 1997 opplyste greske aviser at man hadde funnet graven til Giorgos Zorbás i Den tidligere jugoslaviske republikken Makedonia. Oppdagelsen ble feiret med en konsert av Theodorakis i Skopje.
Gerhard Stoltz (f. 1948)
Gerhard Stoltz har bodd i Tysnes siden 1988.
Nikos Kazantzakis
Vennskapet med Zorbás
Siden Kazantzakis hadde lagt handlingen til Kreta, ble filmen også innspilt der, på Akrotiri utenfor Chania, og med Anthony Quinn i rollen som Zorbás.
Sitater
Gravskrift på graven til Nikos Kazantzakis i Heraklion:
Two Voices, one King
Two Voices, one King er den andre demoen til det norske black metal bandet Aura Noir.
Peder Kjellberg
Peder Kjellberg (født 1. august 1902 i Vestre Aker, død 12. oktober 1975 i Bærum) var en norsk olympisk bokser, tømmermann og skiinstruktør. Han bokset i fluevekt for Christiania Turnforenings idrætsparti og var ansatt som volontør ved den finske legation.
Nikos Kazantzakis
Sitater
Fra The Saviors of God (1927; English 1960):
Første setning i Åndelige øvelser som også ble brukt som dialog i filmen Zorba the Greek:
Bibliografi
Listen under er kun engelskspråklig litteratur
Peder Kjellberg
Han deltok under sommer-OL for Norge i 1920 i Antwerpen med 9.-plass i fluevekt.
Han vant gull i fluevekt i NM 1920.
Nikos Kazantzakis
Bibliografi
The Odyssey: A Modern Sequel
Peder Kjellberg
Kjellberg jobbet senere mange år i Italia som skiinstruktør, og deltok i skihopp for Italia i det underkjente VM i Cortina d'Ampezzo i 1941, hvor han endte på 25. plass.
Nikos Kazantzakis
Bibliografi
I forbindelse med 50-årsdagen for Kazantzakis' død ble det utgitt en minnemynt, den greske €10 Minnemynt for Nikos Kazantzakis, preget i 2007. Hans avtrykk vises på forsiden av mynten, mens baksiden viser Hellas' nasjonalemblem sammen med underskriften hans.
Peder Kjellberg
Han var også inspektør for Norges Røde Kors.
Kjellberg var gift med Maria Élena Cangini og de var foreldre til Kristin Brita Kjellberg, ektefelle til historiker Ottar Dahl.
Louis Darbo
Louis Darbo (født 17. august 1902, død 5. april 1976) var norsk bokser. Han var kjent som en teknisk god stilbokser, og representerte OAK.
Han vant gull i bantam i NM 1920 og gull i fjærvekt i NM 1921.
Stefano Nardini
Stefano Nardini (død 22. oktober 1484) var en av den katolske kirkes kardinaler. Han var erkebiskop av Milano i Italia.
Han ble kreert til kardinal 7. mai 1473 av pave Sixtus IV.
Jaget
Jaget (originaltittel: The Fugitive) var en amerikansk kriminalserie som gikk på ABC fra 1963 til 1967. Serien handler om legen Kimble som feilaktig blir dømt for drapet på sin kone. For å unnslippe dødsstraff flykter han. Deretter starter han en jakt på sin kones morder. Hovedrollen som Dr. Kimble ble spilt av David Janssen, mens rollen som etterforsker Philip Gerard ble spilt av Barry Morse. Fortellerstemmen tilhørte William Conrad. Serien ble skapt av Roy Huggins og produsert av Quinn Martin. Serien opplevde en revitalisering på 1990-tallet, da det kom to spillefilmer og en kortlivet TV-serie i 2000–2001.
Serien ble belønnet med en Emmy for beste drama og en Golden Globe (som gikk til David Janssen).
De første tre sesongene var i sort/hvitt, mens den siste var i farger.
Handling
Serien handler om den hardt prøvde legen Richard Kimble som feilaktig blir dømt til døden for mord på kona. Selv har han hevdet at en enarmet mann har skylda. På vei til fengsel klarer han ved en tilfeldighet å rømme og setter seg som mål å finne den virkelige morderen før politiet finner ham. Jakten på den enarmede og flukten fra politietterforskeren Philip Gerard bringer ham på kryss og tvers over det meste av USA. Ferden bringer ham i kontakt med en masse forskjellige mennesker på de mest avsidesliggende steder som har sine egne problemer å stri med. Kimble livnærer seg ved å ta strøjobber og må samtidig streve hardt for å holde sin virkelige identitet skjult. Den utrettelige etterforskeren Gerard er stadig etter ham.
Om serien
I 1993 kom spillefilmversjonen (med Harrison Ford), og i 2000 kom en modernisert versjon av serien. I 1998 kom filmen U.S. Marshals, en slags oppfølger som omhandler politietterforsker Gerard. En kan også nevne filmen Mord på kreditt, fra 1999, med en kvinnelig dr. Kimball.
Seertall
Rangering basert på seertall (USA)
Serien hadde fleste seere i andre sesong. Den falt ut av topp 30-lista etter det, men det forhindret ikke at siste episode av serien hadde rekordhøye 30 millioner seere i USA (72 prosent av seerne i 1967), en rekord som skulle vare helt til 1980, da den ble slått av Who Shot J.R., en kjent episode av såpeserien Dallas. Denne ble i 1983 slått av aller siste episode av den kjente komiserien M*A*S*H.
Sendinger i Norge
Et begrenset utvalg av episodene ble sendt på NRKs Detektimen fra 16. mai 1968 til 24. januar 1969. Premieren ble fremskyndet en dag siden fredag falt på den 17. mai. «Piken fra lille Egypt» (The Girl from Little Egypt) var den norske tittelen på den første av de 12 episodene som NRK kjøpte inn. (Dette var episode nr. 14 i USA).
Serien ble sendt i sin helhet på TV3 fra 1993 til 1995.
I rollene
Fortellere
Pius V
Sankt Pius V (født 17. januar 1504 i Bosco Marengo nær Alessandria i hertugdømmet Milano, død 1. mai 1572 i Roma), født som Antonio Ghislieri, fra 1518 kalt Michele Ghislieri, var pave fra 1566–1572 og er en helgen i den romersk-katolske kirke. Han er hovedsakelig kjent for sin rolle i konsilet i Trient, motreformasjonen, og standardiseringen av det romerske ritual innenfor den katolske kirke, foruten å erklære Thomas Aquinas som kirkelærer (Doctor Communis Ecclesiae).
Før han ble pave og som kardinal fikk Ghislieri et omdømme for å sette rettroenhet framfor personer og forfulgte åtte franske biskoper for kjetteri. Han sto også fast mot nepotisme, irettesatte sin forgjenger pave Pius IV ansikt til ansikt da han ville gjøre en 13 år gammel gutt fra sin familie til kardinal og subsidiere en nevø fra pavedømmets økonomiske midler. Han fortsatte kampen mot monarkiet i England, og ved pavelig bulle av 1570, Regnans in Excelsis, bannlyste han dronning Elisabeth I for å være kjetter. Han sørget også for opprettelsen av den hellige liga, en allianse av katolske stater for å bekjempe angrepene fra det osmanske rike mot Øst-Europa.
Bakgrunn
Antonio Ghislieri tilhørte en fattig adelsslekt fra Lombardia. Han ble som fjortenåring medlem av dominikanerordenen, og tok navnet Michele.
Prest
Han studerte, ble presteviet i 1528, og underviste i teologi og filosofii seksten år.
Biskop, kardinal
Pave Paul IV utså Ghislieri i 1556 til biskop av Sutri, og den 15. mars 1557 til kardinalprest med Santa Maria sopra Minerva som tittelkirke. Han engagerte seg tidlig i inkvisisjonen, ble som biskop inkvisitor av Milano og Lombardia, og som kardinal inkvisisjonens generalkommissar som ledet inkvisisjonen for den hele kristenhet. I 1560 ble han biskop av Mondovì, der han gjenopprettet orden etter krig.
Blant hans øvrige bragder fra tiden før han ble pave, var at han lyktes i å tilbakevise keiser Maximilians IIs forsøk på å avskaffe sølibatet.
Pave
Den 7. januar 1566 ble han valgt til pave, tok navnet Pius V, og han ble ti dager senere innsatt i sitt embede.
Pius var dominikanermunk, ikke politiker. Alvorlig asketisk fromhet preget hans liv, og med energi gjeninnførte han kirketukten i kurien og en mengde kloster. Han var som skapt for å inngi motreformasjonens oppriktige men strenge fromhet i sin kirke.
Hans hovedinteresse var å bekjempe all kjetteri. Skjærtorsdagsbullen In cæna Domini i 1568 ble av ham gitt en klar antiprotestantisk formulering. For bekjempelsen av kjetterier i Europa ble pavedømmet ved ham den sammenholdende enhet; han opplevde også stor fremgang i Frankrike, Nederlandene, Tyskland og Polen. Mot dronning Elisabeth I av England slynget han avsettelsesbullen av 1570. Pavens myndighet styrket han blant annet ved Catechismus romanus som ble utgitt på oppdrag av ham og ved Tridentinerkonsilet som i 1566 betegnet paven som «universalis pastor». I samme sentraliserende retning stod også uniformeringen av kulten gjennom Breviarium romanum i 1568 og Missale romanum av 1570.
Victor Moses
Den 16. august 2014 gikk han på utlån fra Chelsea til Stoke City FC ut 2014/2015-sesongen. Den 1. september 2015 ble Moses lånt ut fra Chelsea til West Ham United ut 2015/2016-sesongen.
Landslaget
Han ble tatt ut i s tropp til VM i fotball 2018 i Russland.
Pius V
Pave
Pius V ble begravet i Cappella Sistina i basilikaen Santa Maria Maggiore i Roma.
Han ble kanonisert den 22. mai 1712 av pave Klemens XI.
Episkopalgenealogi
Hans episkopalgenealogi er:
Victor Moses
Eksterne lenker
Kategori:Spillere i Afrikamesterskapet 2013
Dreams Like Deserts
Dreams Like Deserts er den første EP-en til det norske black metal bandet Aura Noir.
Guarujá do Sul
Guarujá do Sul er en kommune i delstaten Santa Catarina i sørregionen av Brasil.
Snøhvit (eventyr)
Snøhvit eller Snehvit, på tysk Schneewittchen, er en eventyrskikkelse fra et europeisk folkeeventyr. Eventyret er særlig kjent i brødrene Grimms tyske versjon som ble publisert første gang i deres eventyrsamling i 1812. Eventyret har siden blitt et av de mest utbredte og kjente, og har kommet i et uttall utgivelser siden. I den internasjonale typekatalogen for folkeeventyr, Aarne–Thompson-Uther, ATU, har Snøhvit nr. 709.
Handling
Like etter at en prinsesse blir født, dør moren, og kongen gifter seg på nytt, med en dronning som er den vakreste i riket, ifølge trollspeilet hennes. Prinsessen, som kalles Snøhvit, vokser opp til å bli en vakker prinsesse, og en dag avslører stemorens trollspeil at Snøhvit er nummer en. I sjalusi ber dronningen hoffjegeren drepe Snøhvit i skogen. Prinsessens skjønnhet og bønner overtaler jegeren, som i stedet tar med hjerte og nyrer fra et villsvin som bevis til dronningen. Snøhvit rømmer og søker tilflukt i en liten skogshytte, der sju dverger bor. De lar Snøhvit bli hos seg og stelle huset, mens de er ute på arbeid i gruvene.
Etter en tid avslører trollspeilet Snøhvit lever, og dronningen kler seg ut som en omreisende selger. Hun leter gjennom skogen, og finner til slutt Snøhvit i dvergenes hytte. Der tilbyr hun jenta et vakkert snørebånd, og knyter det om livet hennes. Båndet er magisk, og Snøhvit kveles. Da dvergene kommer tilbake klarer de imidlertid å avsløre drapsforsøket og redde jenta. Dronningen drar tilbake til slottet og spør speilet på ny, men svaret er som før. Rasende forkler dronningen seg og drar mot hytta på ny. Denne gangen tilbyr hun jenta en giftig kam, men også dette sviket avslører dvergene. Neste gang gir dronningen Snøhvit et giftig eple, og nå er dvergene sjanseløse: Snøhvit legges i en glasskiste og dvergene sørger. Vel hjemme får dronningen endelig det svaret hun har ventet på fra trollspeilet. En dag kommer en prins fra naboriket forbi skogshytta, der dvergene sørger over kista. Kongen forelsker seg i den døde Snøhvit, og ber dvergene om å få ta med seg kista til slottet sitt for å beskytte den. Dvergene går motvillige med på det, men når de skal løfte kista opp i prinsens vogn, faller den giftige eplebiten ut av Snehvits hals, og hun våkner til live. Kongen og Snøhvit gifter seg, mens stemoren dør av raseri da trollspeilet avslører at Snøhvit igjen er vakrest.
Film
Eventyret har blitt filmatisert flere ganger, blant annet i Walt Disneys tegnefilmversjon Snehvit og de syv dverger fra 1937 og skrekkfilmversjonen Snow White: A Tale of Terror fra 1997, som hadde Sigourney Weaver på rollelisten. I 2004 kom en tysk film med tittelen 7 Zwerge – Männer allein im Wald, med blant andre Nina Hagen som Den onde dronning og Cosma Shiva Hagen som Snehvit.
Teater
Eventyret om Snøhvit har også blitt oppført på teaterscener i en rekke versjoner. Norge satte Den Nationale Scene i Bergen opp Snehvit så tidlig som i 1914.
I 2001 hadde Riksteatret premiere på en figurteaterproduksjon av eventyret om Snøhvit. Dramatiseringen var ved Axel-Otto Bull og Anderz Døving, og stykket var regissert av Stein Grønli. Lisbeth Narud var ansvarlig for dukkedesignen. Oslo Nye Teater og Riksteateret samarbeidet om en ny figurteateroppsetning av eventyret, som hadde premiere i 2013. Regissør for denne oppsetningen var Torfinn Nag, som også hadde dramatisert eventyret for denne produksjonen. Dukkene i forestillingen var designet av Brage Jonassen.
Philippe de Lévis
Philippe de Lévis  (født 4. november 1435, død november 1475) var en av den katolske kirkes kardinaler. Han var biskop av Arles i Frankrike.
Han ble kreert til kardinal 7. mai 1473 av pave Sixtus IV.
Liste over Frankfurts undergrunnsstasjoner
Liste over undergrunns- og bybanestasjoner tilhørende Frankfurts undergrunnsbane.
I Frankfurt kjører tilsammen syv linjer på fire strekninger (se linjekartet til høyre):
Guatambu
Guatambú er en kommune i delstaten Santa Catarina i sørregionen av Brasil.
Norske slagere
Slager er en sang, som regel på norsk, som med ett blir mye spilt og hørt rundt om i Norge. Slager kommer av tysk schlagen, som betyr slå, i betydningen slå til eller slå an og er et begrep som blir benyttet om en sang eller melodi som er populær i øyeblikket (jf. engelsk hit)
Nye norske slagere kommer stadig til. Noen slagere blir i etterkant laget i nye versjoner, andre blir brukt som utgangspunkt for parodier og etterligninger. F.eks har Bandet DDR laget et helt album med tyske versjoner av tidligere norske slagere bl.a. Jannicke Jarlum sin «Svake mennesker», Lars Kilevold sin «Livet er for kjipt», The Kids' sin «Forelska i lærer'n» og Knutsen & Ludvigsen sin «Når det piper (i telefonen)».
William Harvey
William Harvey (født 1. april 1578, død 3. juni 1657) var en engelsk lege som på begynnelsen av det 17. århundre kom fram til en korrekt beskrivelse av blodomløpet. Han bygde videre på Descartes' ideer om at blodårene var rørformet og brakte næring rundt i kroppen.
Biografi
Harvey var født i Folkestone, og fikk utdanningen sin ved King's School i Canterbury, Gonville and Caius College i Cambridge og Universitetet i Padova. Her studerte han under Hieronymus Fabricius, og tok eksamen i 1602. Deretter returnerte han til England og giftet seg med Elizabeth Brown, datter av Elisabeth Is livlege.
Han jobbet som lege ved St. Bartholomew's hospital i London mellom 1609 og 1643, og var bl.a. medlem av Royal College of Physicians.
Utforsking av blodomløpet
På Harveys tid gjaldt fortsatt den greske legen Galens lære om kroppen, og Harvey trodde selv på Aristoteles' teori om at blodet inneholdt en livskraft som ga liv til mennesker og dyr. Det var mot denne bakgrunnen at Harvey gjennomførte en serie med elegante eksperimenter som etter hvert ga han et nytt syn på kroppen, og som tilhører høydepunktene i den vitenskapelige revolusjon.
Harveys tro på den overleverte kunnskapen begynte å avta etter at han fant en forbindelse mellom hjertet og arteriene på den ene sida og leveren og venene på den andre. Ifølge tradisjonell medisin skulle dette være systemer av helt ulik art. I tillegg kom oppdagelsen av hvordan blodet også gjennomstrømmer lungene, samt venenes envegsklaffer, som tilsa at de bare kunne frakte blod mot hjertet.
Etter å ha utført eksperimenter på en rekke dyrearter, kom Harvey fram til at hjertet er en muskel med envegsklaffer, og som pumper blodet ved å trekke seg sammen. Beregninger av hjertets kapasitet brakte han til den konklusjonen at blodet måtte gå fra arteriene over i venene ute i kroppen.
I 1628 kunne han offentliggjøre en fullstendig og ugjendrivelig teori om blodomløpet, i Exercitatio Anatomica de Motu Cordis et Sanguinis in Animalibus (Anatomisk øvelse over hjertets og blodets bevegelse i dyr), et skrift på bare 72 sider.
Embryologi
I sine seinere år utførte Harvey forskning på fosterutvikling. Han støtta Aristoteles' teori om at et embryo ble dannet gradvis, og ikke hadde de samme karakteristikkene som det voksne individet på et tidlig stadium. Han framsatte en hypotese om at også pattedyr dannet egg, og dissekerte et stort antall hjortedyr i de kongelige jaktmarkene i håp om å finne egg, noe som ikke lyktes han. Denne forskningen ble publisert i De Generatione i 1651.
Samtidig kritikk
Selv om Harveys teori ble allment akseptert i samtiden, ble han også angrepet. Han fant det påkrevd å forsvare seg i skriftet Exercitatio anatomica de circulatione sanguinis i 1649. Harvey hadde høy anseelse som lege, og fungerte som livlege for både James I (1618–25) og Karl I (1625–47). Han foreleste også ved Royal College of Physicians (1615–56).
Harveys banebrytende oppdagleser hadde likevel liten virkning på den medisinske praksis i samtiden. Årelating, som har sin begrunnelse i Galens feilaktige teorier, fortsatte å være en populær behandlingsmetode langt inn på 1800-tallet – lenge etter at Harveys teorier hadde slått igjennom.
Grunnkretser i Ørskog kommune
Grunnkretser i Ørskog kommune er delområder og grunnkretser som seksjonerer den tidligere kommunen Ørskog i Møre og Romsdal, for folketellingsformål og lignende. Ørskog tilhører nå Ålesund kommune. I noen tilfeller sammenfaller kretsene med kirkesogn, valgkretser eller nåværende eller tidligere skolekretser.
Scenario
Scenario er en beskrivelse av en tenkt utvikling eller tilstand i fremtiden. Scenariometoden brukes blant annet innenfor strategifaget.
«Scenario» er opprinnelig et enkelt manuskript som gir en oversikt over aktørene og handlingsgangen i et teaterstykke eller en film. Denne betydningen stammer fra den italienske teatertradisjonen Commedia dell'arte. Ordet ble senere lånt av futuristen Herman Kahn og brukt som betegnelse på en tenkt, mulig fremtid. The Year 2000: A Framework for Speculation, som han skrev sammen med Anthony J. Wiener, var begynnelsen på utviklingen av moderne scenariemetodikk.
Scenarier er en vanlig tilnærming innenfor strategifaget og kunnskapsfeltet foresight (fremtidstenkning). Scenariemetodikken har gjennom 50 år utviklet seg til å bli et virkningsfullt redskap for strategiutvikling og læring i organisasjoner. Det undervises i scenarier ved flere ledende læresteder. I Norge benyttes scenarier i næringslivet, offentlig sektor og frivillige organisasjoner.
Et scenario er en fortelling i miniatyr; en helhetlig beskrivelse av hvordan et samfunn eller marked kan tenkes å se ut i fremtiden og utviklingen som har ledet til en ny fremtidig tilstand. Et vanlig norsk synonym er «fremtidsbilde». Innenfor scenariemetodikken legger man til grunn at utviklingen sjelden er entydig eller forutbestemt. Når forholdene er komplekse, og man av ulike årsaker trenger å anlegge et langt tidsperspektiv, er det vanskelig og ofte risikabelt å komme med presise forutsigelser. Det er derfor nødvendig å lage flere scenarier for å fange inn mest mulig av usikkerheten i utviklingen.
A Tribe Called Quest
A Tribe Called Quest er en amerikansk hiphop-gruppe som ble dannet i 1985 av Q-Tip, Phife Dawg og Ali Shaheed Muhammad. Navnet fant vennene fra Jungle Brothers på, og det var også de som ga Q-Tip hans debut på låta Black is Black. Senere fulgte Quests første singel «Description of a Fool», som igjen førte til at Q-Tip fikk medvirke på De la Souls «3 Feet High & Rising» og Dee-Lites «Groove is in the heart».
Med albumet People's Instinctive Travels and the Paths of Rhythm fra 1990 kom A Tribe Called Quest med ett på alles lepper. Albumets tilbakelente stil spredte seg også ut til det brede publikum, ikke minst på grunn av sangen «Can I Kick It?», som samplet Lou Reed-låta «Take A Walk on the Wild Side». Var debuten banebrytende, så var det likevel ingenting sammenlignet med The Low End Theory, som satte nye standarder med dets fortellinger om voldtekt og plateindustriens baksider. Eller som den abstrakte poet Q-Tip uttrykte det i sangen «Check the Rhime»: «Industry rule number 4080 – record company people are shady». Albumet er også hyllet for måten den viser frem den musikalske, kulturelle og historiske koblingen mellom hiphop og jazz, og kom på 154.-plass da Rolling Stone kåret tidenes 500 beste album.
På Midnight Marauders fra 1993 viste gruppen en hardere lydside, hvilket blant annet kom til uttrykk på hitsinglen «Award Tour». I 1996 spilte gruppen inn undergrunnshyllesten Beats, Rhymes and Life, før de i 1998 utga deres siste album The Love Movement.
Etter dette har både Q-Tip og Phife gitt ut soloalbum, med større eller mindre grad av suksess.
Med singelen «(ICU) Doin' It» gjenoppsto gruppen i 2004, men det forventede comebackalbumet så aldri dagens lys.
Phife Dawg døde i mars 2016.
Nedenæs Amts Havebrugsskole
Nedenæs Amts Havebrugsskole eller «Havebrugsskolen paa Lillenæs» var Norges første havebrukskole. Den ble etablert på Lillenes ved Fevik 1. april 1880. Virksomheten ble overtatt av Grimstad Gartneri 1. oktober 1892, og skolen ble nedlagt i 1895.
Historien
Fjære Landboforening ble stiftet i oktober 1879. Det antas at hovedformålet ved foreningen var å etablere undervisning i havebruk for elever fra distriktet. Allerede 11. desember 1879 bevilget Landbruksselskapet et beløp til driften. I tillegg bevilget «Selskabet for Norges Vel» og «Landhusholdningsselskabet» midler.
Ikerasaarsuk (Upernavik)
Ikerasaarsuk (også kjent som Ikerasârssuk eller Ikerakuuk) er en bygd i Upernavik kommune på nordvestkysten av Grønland.
Bygda hadde tolv innbyggere pr januar 2005.
Nedenæs Amts Havebrugsskole
Historien
Fjære Landboforening skaffet kapital og kjøpte gården Lillenes (gnr. 57, bnr. 2 og bnr. 4 i Fjære kommune) for formålet. Eiendommen ligger ved Sømskilen på Fevik. Gårdens bygninger besto av et lite våningshus (70m² grunnflate) og "vanlige uthus". I våningshuset, som var oppført i 1875, var det en stue på 12 m² som ble brukt som klasserom. Resten av huset; en stue, kjøkken og et lite rom i 1. etasje og 2 rom og 2 alkover i 2. etasje, ble benyttet som lærerbolig. I 1880 ble det oppført et veksthus på 3,5m x 7,5m. I 1883 ble gnr. 57, bnr. 6 også innkjøpt. Samlet var eiendommen på 28 dekar god landbruksjord og 50 dekar hei, og kostnadene ved kjøp og istandsetting ble kr. 12 000,-. 1. april 1880 tiltrådte Anders Fredrik Almgren som lærer og bestyrer. Han var født 3. mars 1833 i Steneby sogn, Dalsland, Sverige, og hadde eksamen fra «Svenska Trädgårdsföreningens Elevskola» i Stockholm. Han fikk en årslønn på 1 000,- kroner i tillegg til fritt husvære og "12 Maal velskikket Jord til Haveanlæg". Almgren var forøvrig en dyktig tegner, og fra 1862 til 1879 tegnet han 382 farvelagte plansjetegninger av planter (dels etter Johan Wilhelm Palmstruch's billedverk «Svensk Botanik», dels med levende planter som modell), som han samlet, og tegningene ble utgitt i et 2 binds verk ("Flora Svecana").
Fagene det ble avlagt eksamen i var: Havebrugslære (skriftlig), Norsk (muntlig), Regning (muntlig), Plantebestemmelse (muntlig), Jordbundslære (muntlig), Havebrugslære (muntlig) og Tegning (kart). I tillegg ble det gitt karakter for "praktisk Dygtighed i Havearbeide".
Herval d’Oeste
Herval d'Oeste er en kommune i delstaten Santa Catarina i sørregionen av Brasil.
Ingrid Stensrud
Ingrid Stensrud (født 1986 ) er en norsk curlingspiller, som representerer Oppdal Curlingklubb. Hun bor i Trondheim.
Nedenæs Amts Havebrugsskole
Historien
Første år ble det påmeldt 4 elever, men den ene sluttet på grunn av "hjemve" (hjemlengsel).
Tilskudd til driften av skolen kom fra Landhusholdningsselskapet og fra amtet. Fra 1882 ble det også gitt statstilskudd.
Sommeren 1888 ble et vendepunkt. Under behandlingen av tilskudd fra amtet kom det fram kritikk mot at skolens areal var for lite, og at det var for få elever ved skolen. Det ble vedtatt at amtet bare skulle gi bidrag ut dette skoleåret. Styret for skolen gav imidlertid ikke opp driften, men måtte redusere elevstipendet til det halve. Almgren sa opp stillingen høsten 1888 eller våren 1889, og som ny bestyrer ble ansatt Birger Eriksson fra våren 1889. Han var født i Skara, Sverige den 8. april 1860, og hadde tidligere vært elev ved Lillenes skole (eksamen 1884), senere var han privat gartner og handelsgartner i distriktet. Skolen fortsatte etter samme skoleplan som tidligere.
Problemene med økonomien på Lillenes fortsatte, og da Thomas Kristensen ved Grimstad Gartneri ble klar over dette, tilbød han seg å overta, og drive skolen videre på Vardåsvolden. Det ble inngått avtale med Fjære Landboforening og Amtmannen i Nedenes om overtagelse fra 1. oktober 1892. Kontrakten med amtet er undertegnet 2. oktober 1892.
I alt ble det opptatt 44 elever på Lillenes, hvorav 9 sluttet før eksamen av ulike grunner og 4 elever ble overført til skolen på Vardåsvolden.
Skolen på Vardåsvolden
Ved overgangen i 1892 ble skolen omgjort til ett-årig studium (1. oktober – 31. september). Pensum ble likevel stort sett som på Lillenes. Den teoretiske undervisningen hadde følgende skoleplan (472 timer i alt): I tillegg ble det avholdt 6 foredrag om kjemi.
Da skolen i 1893 hadde 9 overvintrede bikuber, ble arbeidet med disse også en del av elevenes gjøremål.
Første året overtok skolen 4 elever fra Lillenes; Kristian Funderud fra Spydeberg, Ole Larsen fra Enestrand, Gunnar Tveit fra Åmli og Olaf Olsen Bie fra Øyestad. 1. april 1893 ble også Ole Tellefsen Karterød fra Østre Moland, og Jon A. Imenes fra Landvik opptatt som elever.
Undervisningen i botanikk og regning ble foretatt av realkandidat Hansen, og i kjemi og landmåling av amtsagronom Hj. Thorkildsen. Øvrig undervisning ble foretatt av skolens bestyrer, Thomas Kristensen. Nøviks havebøker ble benyttet, ellers vet man lite om lærebøkene. Alle elevene førte dagbok, som ble rettet hver uke. Elevene samlet også herbarier. Kristensen ble ansett som en streng, men meget dyktig lærer, som var svært avholdt av elevene.
Da statsgartneren, Petter Nøvik, besøkte skolen høsten 1894 og våren 1895 uttalte han at skolen så ut til å være godt bestyrt, og at gartneriet var «i meget god stand».
Politisk spill og nedleggelse
Våren 1895 bevilget Stortinget kr. 1 925,- i statstilskudd til drift av en ny havebruksskole på Sandved i Rogaland. Representanten Igland fra Nedenes amt satte den 27. april fram forslag om at skolen på Vardåsvolden skulle få samme statstilskudd. Representanten Konow (Venstre) uttalte da «at han hadde hørt at denne skolen ikke skulle være så bra». Ingen andre representanter hadde hørt noe tilsvarende, men tvilen som ble reist, førte til at Iglands forslag ble nedstemt (mot 67 stemmer).
Kritikken i Stortinget falt Kristensen svært tungt for brystet, og det antas at dette var hovedårsaken til at han valgte å flytte tilbake til Danmark.
I «Nordisk illustreret Havebrugsleksikon» (1902), side 404 står om behandlingen: «Paa Stortinget i 1895 fremkom det imidlertid ufordelagtige, utvivlsomt paa Misforstaaelser beroende Ytringer om Skolen, som af den Grund allerede samme Aar blev nedlagt».
Det hører med til historien at familien Kristensen var blitt svært populær i Grimstad, og da familien med 8 barn og tjenestefolk den 6. oktober 1895 la ut fra Grimstad i en yacht for å reise til Fredrikshavn, var en stor folkemengde møtt opp på bryggen, og redaktør Hartmann i «Lillesands-Grimstad-Posten» holdt avskjedstale.
Giovanni Arcimboldo
Giovanni Arcimboldo  (født 1426 i Parma, død 2. oktober 1488 i Roma) var en av Den katolske kirkes kardinaler. Han var biskop av Novara i Italia.
Han ble kreert til kardinal 7. mai 1473 av pave Sixtus IV; med Santi Nereo e Achilleo som tittelkirkei 1476 gikk han over til Santa Prassede.
Spålen
Spålen er en innsjø i Ringerike kommune, beliggende i den nordlige delen av Nordmarka, på grensen til Krokskogen. Spålen inngår i Spålen-Katnosa naturreservat. Vannet er langstrakt og har det trange Nautsundet midt på. Arealet er 0,93 km², og magasinet er på 2,1 millioner m³ vann. Demningen ble bygd i 1883. Fra Spålen renner Spålselva til Katnosa, og er således en av kildene til Maridalsvannet. Spålen har fiskebestander av ørret, sik og abbor.
Johan Fog Clementz
Johan Fogh Clementz (født 27. september 1894 i Christiania, død 14. februar 1952 i Oslo) var en norsk bokser. Han bokset for Idrætsklubben Tjalve. Han var ekspeditør.
Han vant gull i tungvekt i NM 1920, NM 1921 og i NM 1922. Han deltok også i OL 1920.
Johan Sæterhaug
Johan Sæterhaug (født 27. mars 1893 i Rissa, død 6. juli 1968 i Trondheim) var en norsk bokser som representerte Sportsklubben Brage. Han vant gull i lettvekt og Kongepokalen i NM 1920 og gull i NM 1923.
Sæterhaug deltok i sommer-OL for Norge i 1920 i Antwerpen med 5.-plass i lettvekt. Han er en yngre bror til syklisten og skøyteløperen Martin Sæterhaug.
Michael (Man)
Michael (mansk: Mael) er et sheading, et administrativt område på Man som består av sogndistriktene Jurby, Ballaugh og Michael. I henhold til folketelling av 2006 var det 1 640 innbyggere her (1 431 i henhold til 2001). Det er hovedsakelig et jordbruksområde på vestkysten av øya. Det er også en valgkrets for House of Keys, og medlem siden 1982 har vært David Cannan.
Michael Parish
Distriktet Michael District strekker seg fra kysten ved Irskesjøen i vest og innover til Druidale, til øst og fra Orrisdale i nord til Glen Cam i sør. Hovedvegen mellom byene Peel og Ramsey mot nord og øst går sammen i landsbyen Kirk Michael med Isle of Man TT-løpet som kommer fra landbyen St Johns.
Distriktet inneholder noen få bosetninger. Hovedlandsbyen er Kirk Michael. Det er en kyststripe med jordbruksland og resten av sognet består av lyngmo hvor det høyeste punktet er Slieau Freoghane – 488m, Sartfell – 454m, Slieau Curn – 351m and Slieau Dhoo – 432m, som til sammen er kjent som Michael Hills. Cronk Urleigh (eller Hill of Reneurling) er en liten høyde i nærheten av Kirk Michael. Manx-statuettene har nedtegnet at et Tynwald-ting ble holdt her i 1422.
Sognekirken St Michael i landsbyen Kirk Michael inneholder en stor samling av norrøne manxkors. På kirkegården finnes gravene til flere biskoper på Man, den mest kjente er Thomas Wilson. Området hadde betydelig norrøn bosetning i middelalderen, noe stedsnavn bevitner; eksempelvis Druidale (druide + norrøne dal) og Orrisdale (en forvanskning fra Hæring ). Distriktet og landsbyen er oppkalt etter Erkeengelen Mikael. Første stavelse i Kirk Michael har norrøn bakgrunn, kirke framfor engelske church.
Utenriksstasjon
En utenriksstasjon er en stats diplomatiske eller konsulære representasjon i en annen stat eller i en internasjonal organisasjon. Ofte benyttes andre navn som ambassade, konsulat eller legasjon.
Utenriksstasjoner har ikke ekstraterritoriell status. I stedet får utenriksstasjonene spesielle privilegier, slik som diplomatisk immunitet, gjennom Wien-konvensjonen om diplomatisk samkvem. Dette innebærer at vertsstaten ikke kan gå inn på stasjonens område uten tillatelse fra stasjonssjefen.
Quartet (Pat Metheny Group-album)
Quartet er det åttende studioalbumet til jazzgruppen Pat Metheny Group, utgitt i 1996 av plateselskapet Geffen Records. Gruppen har her samlet kun sin innerste kjerne av medlemmer til å spille inn et album basert mye på de fires improvisasjonsevne. Gitaristen Pat Metheny, pianist Lyle Mays, bassist Steve Rodby og trommeslager Paul Wertico er gruppens kjernekvartett og de har sammen laget rolig jazzmusikk. Albumet er spilt inn på Right Track Studio i New York i mai 1996.
Grunnkretser i Seljord kommune
Grunnkretser i Seljord kommune er delområder og grunnkretser som seksjonerer Seljord kommune, Telemark, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
TV6 Norge (Kinnevik)
TV6 Norge var en norsk riksdekkende reklamefinasiert TV-kanal som eksisterte fra 1995 til 1996. TV6 var en nisjekanal med kvinner som sin målgruppe. Dette var noe som gjenspeilte i programprofilen: blant annet: Ricki Lake Show, moteprogrammet Moteplaneten og diverse kunstløp-programmer. På grunn av lave seertall ble den i juli 1996 slått sammen med ZTV Norge og Sportskanalen til 3+. Norske medieeksperter og reklameformidlere hadde lenge spådd TV6 en kort levetid, fordi seerne hadde «sviktet så katastrofalt».
Kanalsjef var Nina Grann. TV6 var en søsterkanal til svenske TV6, som på den tiden var ledet av Brita Sohlberg.
Seertall og markedsandeler
Kanalen var kun tilgjengelig via kabel-TV den første tiden, noe som gjorde at den bare hadde et seerpotensiale på 500 000. . Det førte til mange telefoner både til VG og kabelselskapene. Etter et halvt års tid kunne rundt en million nordmenn ta inn kanalen.
Kanalen hadde meget lave seertall. En undersøkelse foretatt av MMI høsten 1995 viste at kanalen kun hadde en markedsandel på 0,3% av den totale TV-tittingen. Målingen var hentet fra i alt åtte TV-uker fra uke 36 til uke 43. (til sammenligning hadde NRK en andel på 41,9%, TV2: 33,3%, TVNorge: 7,7%, TV3: 6,1%, og TV+: 0,9%).
På grunn lave seertall ble den i juli 1996 slått sammen med ZTV Norge og Sportskanalen til kanalen 3+. 3+ levetid ble imidlertid en kortlivet affære da den ble nedlagt allerede i oktober samme år. Kanalen hadde da et underskudd på 30 millioner kroner.
Sminthuridae
Kulespretthaler (Sminthuridae) er en stor familie med seksbeinte leddyr som hører til ordenen spretthaler (Collembola).
Utseende
thumb|left|300px| Noen av artene er ganske håreteSom andre medlemmer i gruppen Symphypleona har de en nesten kulerund kropp, et stort, omtrent trekantet hode og fire-leddete antenner. Sminthuridae er ofte ganske fargerike, for eksempel rosa eller grønne, ellers er mange arter brunlige.
Ibiam
Ibiam er en kommune i delstaten Santa Catarina i sørregionen av Brasil.
Sminthuridae
Systematisk inndeling
.
Black Thrash Attack
Black Thrash Attack er debutalbumet til det norske black/thrash metal-bandet Aura Noir. Studioalbumet ble gjenutgitt av Century Media i 1999.
Alle låtene med unntak av spor 7, som er skrevet i samarbeid med Bjørn Dencker Gjerde, er skrevet av Aura Noir.
Eksklusjon
Eksklusjon betyr utestengning (latin exclusio) er, eksempelvis, når en organisasjon (parti, interesseorganisasjon eller lignende) opphever medlemskapet til et medlem som har opptrådt på en måte som skader organisasjonens interesser. Sosial ekskludering er å bli utestengt fra det etablerte samfunnet.
Eksklusjon har også en spesiell betydning i setningslogikken, se eksklusjon (logikk).
Flere religiøse grupper har praktisert og praktiserer eksklusjon av medlemmer, for eksempel gjennom bannlysning. Jehovas vitner og enkelte andre kristne sekter utestenger personer som er uenig i læren eller bryter Guds bud uten anger. Ekskluderte medlemmer fra Jehovas vitner blir også sosialt isolert fra nær familie som fortsatt er med i menigheten. Utestengelsen og utfrysningen begrunnes teologisk med henvisning til Johannes' andre brev 7–11 om å avvise falske lærere og Paulus’ første brev til korinterne kapittel 5, 9–15 om ikke å omgås menighetsbrødre som spotter eller bryter bud.
Litteratur
Marginación
Realfilm
Realfilm er all film som ikke er animasjonsfilm. Realfilm er vanligvis tatt opp i normal hastighet med tradisjonell filmteknikk og viser bevegelige bilder av levende skuespillere og virkeligheten slik den utspiller seg under filmopptaket.
Realfilm kalles ofte live-action på engelsk. Begrepet Live action brukes ofte for å beskrive en film når den er basert på en tegneserie eller en animasjonsfilm.
Realfilm og animasjon
Spesialeffekter i film og lek med realfilmen begynte svært tidlig i filmhistorien. Den gang var den fotografiske teknikken som kunne lage «levende bilder», og de visuelle effektene ofte like viktige som selve innholdet og historien i filmene. Et kjent eksempel er Georges Méliès' kortfilm Reisen til månen (Le Voyage dans la lune) fra 1902 der Jules Vernes fantastiske historie delvis gjengis som animasjon.
I 1915 utviklet animasjonsfilmpioneren Max Fleischer rotoskopet for å kunne tegne av realfilm med virkelige skuespillere og gjenstander bilde for bilde og dermed lage mer virkelighetstro bevegelser i en tegnefilm. Apparatet og teknikken ble blant annet brukt for å tegne Snøhvit-figuren i Walt Disneys tegnefilm Snehvit og de syv dverger fra 1937.
Flere filmer inneholder scener der realfilm er blandet med animasjonsfilm slik at levende skuespillere kan samhandle med animerte figurer. Dette gjelder for eksempel Disneys Mary Poppins fra 1963 og Hvem lurte Roger Rabbit? fra 1988. I enda flere spillefilmer er realfilm blitt kombinert med animasjon av tredimensjonale objekter i stop-motion-teknikk. Denne teknikken kan brukes for å skape liv i fantasivesener og monstre eller for å oppnå andre spesialeffekter. Klassiske eksempler er King Kong fra 1933 der scener med kjempegorillaen er utført som dokkefilm og klippes inn mellom realfilm-opptakene ellers i filmen, og eventyrfilmen The 7th Voyage of Sinbad fra 1958 der virkelige skuespillerne tilsynelatende slåss mot en rekke monstre i en teknikk som ble markedsført som dynamation.
Også dukkefilmer, som Jim Hensons The Dark Crystal fra 1982 eller Team America: World Police fra 2004, kan lages som realfilm, som et alternativ til dukkefilmer som baserer seg på stop motion.
Fra 1990-årene har dataanimasjon (CGI) stadig oftere inngått sammen med realfilm i vanlige spillefilmer. En av de tidlige filmene med denne teknikken var actioneventyret Jurassic Park fra 1993 der «levende» dinosaurer løper gjennom landskapet med virkelige skuespillere. En variant av CGI er motion capture-teknikken, på engelsk også kalt motion tracking eller forkortet mocap, der bevegelsene hos en virkelig person blir registrert digitalt for deretter å bli overført til en dataskapt figur som dermed får livaktige bevegelser. Teknikken brukes både i videospill og i filmer, for eksempel i filmene om Ringenes Herre der en levende skuespiller spilte bevegelsene til den dataskapte Gollum.
Blandingsformene med dataanimasjon og tradisjonell film blir oftest betegnet som realfilm.
Ausias Despuig
Ausias Despuig (født 1423 i Xàtiva i Spania, død 2. september 1483 i Roma) var en av Den katolske kirkes kardinaler.
Han ble kreert til kardinal 7. mai 1473 av pave Sixtus IV. Han var da erkebiskop av Monreale på Sicilia. Han ble erkebiskop av Zaragoza i Spania i 1475, men måtte fratre i 1578 på grunn av fiendskapet med Johannes II. Han var også biskop av Capaccio ved Salerno 1476–1483.
Parnassius acco
Parnassius acco er en sommerfugl i familiegruppen svalestjerter. Den lever i Asia, i Himalaya.
Utseende
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.
Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Levevis
Paringen skjer ved sammenkobling mellom de to kjønnene. Eggene legges direkte på næringsplanten. Larven lever som plantespiserog er radikalt forskjellige fra de voksne, både i levevis og i kroppsbygning.
Parnassius acco tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen.
Systematisk inndeling
P. a. transhimalayensis Eisner, 1938 P. a. hampsoni Avinoff, 1916 P. a. tagalani Bang-Haas, 1927 P. a. gyanglaputsai Huang, 1998 P. a. tulaishani Schulte P. a. rosei Schulte P. a. humboldti Pierrat & Porion P. a. vairocanus Shinkal P. a. rosea Weiss & Michel P. a. goergneri Weiss & Michel ? P. a. gemmifer Fruhstorfer
Liste over ordførere i Hornindal
Ordførere i Hornindal inneholder ordførere i Hornindal kommune i Sogn og Fjordane.
Wigan (distrikt)
Wigan er et distrikt (metropolitan borough) i grevskapet Stor-Manchester i England.
Grensene ble satt i 1972, og i 1974 ble Wigan inkludert i det nye grevskapet Stor-Manchester. I motsetning til de fleste distriktene i grevskapet har Wigan ikke vokst sammen med Manchester.
Organisering
Wigan-distriktet er inndelt i 25 valgkretser (wards). Hver valgkrets har tre rådmenn valgt av velgerne i den valgkretsen. Hver rådmann velges for fire år.
Wigan distriktsråd er en enhetlig myndighet, som betyr at det er ansvarlig for alle lokale offentlige tjenester, i motsetning til områder som har adskilte grevskaps- og distriksmyndigheter.
Wigan er et «metropolitansk» (metropolitan) distrikt fordi det er del av Stor-Manchester, et av de seks metropolitanske grevskapene opprettet i 1974 for å dekke de største konurbasjonene. De metropolitanske grevskapsrådene ble avskaffet i 1986, men grevskapsnavnene og deres grenser er fortsatt anerkjent.
Einar Nilsen Skar
Einar Nilsen Skar (født 18. november 1901 i Drammen, død 29. mars 1980 i Lier) var en norsk bokser. Han vant gull i fluevekt i NM 1921 og gull i bantamvekt i NM 1922 for Bragerøens Atletklubb og gull i NM 1923 for Kristiania Atletklub.
Skar deltok i OL 1920 og var deltager på landslaget en rekke ganger. Han erobret i Sverige den berømte Carpentier-pokalen til odel og eie. Han var formann og sekretær i Drammens Atletklubb i flere år, samt leder av boksegruppen. Han var innehaver av DAKs Æresmedalje og Hederstegnet.
Skar var meget populær og ble ansett som en gentleman-bokser som satte stil og teknikk i høysetet.
Joensuu lufthavn
Joensuu lufthavn er en flyplass 11 kilometer nordvest for byen Joensuu.